OpenLLM-France/wikimedia huggingface dataset:
# Josep Antoni Bombí i Latorre

Josep Antoni Bombí Latorre (Barcelona, 24 de maig de 1948) és un metge català.
Llicenciat en Medicina i Cirurgia per la Universitat de Barcelona el 1971, i doctorat el 1973, va obtenir la càtedra d'anatomia patològica de la Facultat de Medicina de la Universitat de Barcelona, de la que en fou secretari de la facultat de 1984 a 1985, secretari del departament de 1986 a 1987, vicedegà de la facultat de 1991 a 1995 i degà de la facultat de Medicina de 1995 a 2001. S'ha especialitzat en patologia digestiva i ultraestructural, i en microscòpia electrònica.
Ha treballat com a metge consultor d'anatomia patològica i responsable de la Unitat de Micròscopia Electrònica a l'Hospital Clínic de Barcelona, consultor sènior d'Anatomia Patològica del Centre de Diagnòstic Biomèdic Clínic (CDB) i membre del grup de recerca d'Oncomorfologia Funcional Humana i Experimental de l'IDIBAPS. De 2000 a 2001 fou president de la Conferència de Degans de les Facultats de Medicina d'Espanya. És membre de la Societat Catalana de Biologia de l'Institut d'Estudis Catalans i des del 2006 acadèmic de la Reial Acadèmia de Medicina de Catalunya.
De 2002 a 2011 fou president de l'Acadèmia de Ciències Mèdiques i de la Salut de Catalunya i de Balears i des del 2017 ho és de la Reial Acadèmia de Medicina de Catalunya.

## Obres

* El doctor Josep Trueta, esbós d'una obra exemplar (2001), Publicacions i Edicions de la Universitat de Barcelona, ISBN 978-84-475-2489-1

## Referències

* ↑ El catedràtic Josep Antoni Bombí, nou president de la Reial Acadèmia de Medicina de Catalunya al web de la UB
* ↑ El Dr. Josep Antoni Bombí, elegit nou president de la RAMC, al web d'IDIBAPS
* ↑ El Dr. Josep Antoni Bombí, elegit nou president de la RAMC al blog del Clínic
* ↑ Junta de Govern de la RAMC
* ↑ Josep A. Bombí, president de l'Acadèmia de Ciències Mèdiques de Catalunya i de Balears
# Pere Domingo i Sanjuán

Pere Domingo i Sanjuán (Tarragona, 1896 - Barcelona, 1979) va ser un biòleg català.

## Biografia

Pere Domingo va néixer a Tarragona l'any 1896. Fou germà del polític Marcel·lí Domingo. Pere Domingo fou deixeble i col·laborador del biòleg Ramon Turró i Darder al Laboratori Municipal de Barcelona. Va ser professor adjunt d'higiene a la Facultat de Medicina i agregat a la Universitat Autònoma de Barcelona. Va dirigir cursos de microbiologia i parasitologia al Laboratori Municipal i a la Facultat. A més, va ser tècnic de la Lluita Antipalúdica de la Mancomunitat de Catalunya i cap dels Serveis Intercomarcals de Sanitat de la Generalitat de Catalunya. Domingo va col·laborar en el Servei d'Assistència Social dels Tuberculosos.
L'any 1936, un cop iniciada la Guerra Civil Espanyola es va exiliar a Cuba. Allà fou el director de la secció de febre tifoide del Laboratori Nacional, a més de ser professor de microbiologia a l'Institut Finlay i fundador de l'Institut Nacional de BCG. A causa de la Revolució Cubana de 1959, Domingo es va exiliar als Estats Units d'Amèrica. Allà, Pere Domingo fou designat expert en tuberculosi de l'Organització Mundial de la Salut (OMS). Va retornar a Catalunya l'any 1962.
Va ser el president de la Societat Catalana de Biologia, filial de l'Institut d'Estudis Catalans, i el president de l'Acadèmia de Medicina de Barcelona. De l'any 1970 al 1974 va ser el president de l'Insitut d'Estudis Catalans.
Va morir a Barcelona l'any 1979.

## Enllaços externs

* Pere Domingo i Sanjuan | Galeria de Metges Catalans
* Pere Domingo i Sanjuán Arxivat 2006-05-31 a Wayback Machine. a la pàgina web de l'IEC
* Pere Domingo a memòriaesquerra.cat
# Josephine Tomic

Josephine "Josie" Tomic (Perth, 9 de juny de 1989) és una ciclista australiana que ha destacat en la pista i s'ha proclamat Campiona del món en Òmnium i en Persecució per equips.

## Palmarès en pista

* 2007
** Campiona del món júnior en Persecució
** Campiona del món júnior en Puntuació
* 2008
** Campiona d'Oceania en Persecució
** Campiona d'Oceania en Persecució per equips (amb Ashlee Ankudinoff i Sarah Kent)
** Campiona d'Austràlia en Persecució
** Campiona d'Austràlia en Persecució per equips
* 2009
** Campiona del món en Òmnium
** Campiona d'Austràlia en Òmnium
** Campiona d'Austràlia en Persecució
** Campiona d'Austràlia en Persecució per equips
* 2010
** Campiona del món en Persecució per equips (amb Ashlee Ankudinoff i Sarah Kent)
** Campiona d'Oceania en Persecució per equips (amb Katherine Bates i Sarah Kent)
** Campiona d'Austràlia en Persecució per equips
* 2011
** Campiona d'Austràlia en Puntuació
** Campiona d'Austràlia en Persecució
** Campiona d'Austràlia en Persecució per equips

### Resultats a la Copa del Món en pista

* 2009-2010
** 1a a Pequín, en Persecució per equips
* 2010-2011
** 1a a Melbourne, en Persecució per equips

## Palmarès en ruta

* 2007
** Campiona del món júnior en contrarellotge

## Enllaços externs

* Fitxa a cyclebase.nl
* Fitxa a sitiodeciclismo.net
* Fitxa a museociclismo.it
# Teixit (biologia)

En biologia, el teixit és un grau d'organització entre la cèl·lula i l'òrgan, els diferents tipus de teixits es caracteritzen pel fet de presentar uns tipus de cèl·lules determinats i una localització concreta en una mateixa espècie. A més, gran part d'organismes d'un mateix regne presenten teixits semblants, que es poden agrupar fàcilment en unes varietats que es repeteixen. La ciència que els estudia s'anomena histologia.

## Components d'un teixit

Un teixit es troba compost per cèl·lules, matriu intercel·lular i líquid extracel·lular
De cèl·lules en trobem de dos tipus:
* Pròpies: Característiques de cada teixit que fabriquen substàncies típiques de tal teixit.
* Accessòries: No són característiques d'un únic teixit sinó que les podem trobar en diversos.

## Tipus de teixits
### Teixit animal
#### Epitelial

El teixit epitelial és un teixit histològic format per cèl·lules juxtaposades, una a continuació de l'altra sense espai entre elles que recobreixen la superfície, cavitats i òrgans del cos i formen part de les glàndules. Funció: Protegir l'organisme d'agressions químiques i dels gèrmens patògens.

#### Connectiu

El teixit connectiu o conjuntiu és aquell teixit l'origen del qual és el mesènquima embrionari i que té com finalitat servir de sustentació i envoltar la resta de teixits de l'organisme, l'intercanvi de nutrients, la defensa contra infeccions així com la regulació de la calor corporal.

#### Muscular

El teixit muscular és el teixit contràctil del cos i deriva de la capa mesodèrmica de cèl·lules germinals embrionàries.

#### Nerviós

El teixit nerviós és el teixit histològic encarregat de la recepció i transmissió d'estímuls.

### Teixit vegetal

Un teixit vegetal és un conjunt de cèl·lules vegetals similars íntimament unides, de característiques semblants, agrupades en masses importants i/o que realitzen funcions anàlogues, d'origen comú i formades per divisions cel·lulars segons les tres direccions de l'espai.

## Referències

* ↑ «Tissue | Definition, Types, & Facts | Britannica» (en anglès), 18-09-2024. [Consulta: 12 octubre 2024].
* ↑ «Tessuto - Enciclopedia» (en italià). [Consulta: 14 octubre 2024].
* ↑ «Tejido (biología) - EcuRed». [Consulta: 21 octubre 2024].
Viccionari
# Lauren Kitchen

Lauren Kitchen (Armidale, Nova Gal·les del Sud, 21 de novembre de 1990) és una ciclista australiana, professional des del 2012 fins al 2021. El 2015 es va proclamar campiona d'Oceania en ruta.

## Palmarès

* 2008
** Campiona d'Austràlia júnior en ruta
* 2011
** Campiona d'Austràlia en critèrium
** Campiona d'Austràlia sub-23 en critèrium
** Campiona d'Austràlia sub-23 en contrarellotge
* 2013
** Campiona d'Austràlia sub-23 en critèrium
* 2015
** Campiona d'Oceania en ruta
** 1a al Tour d'Overijssel
** 1a al Tour de Zhoushan Island i vencedora d'una etapa
** Vencedora d'una etapa a la The Princess Maha Chackri Sirindhorn's Cup
* 2018
** 1a a la La Picto-Charentaise
** 1a al Gran Premi d'Isbergues

## Referències

* ↑ «Lauren Kitchen met fin a sa carriere» (en francès). lanouvellerepublique. [Consulta: 21 novembre 2024].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Bridie O'Donnell

Bridie O'Donnell (Nova Gal·les del Sud, 29 d'abril de 1974) és una ciclista australiana especialista en la contrarellotge.
El 22 de gener de 2016 va batre el rècord de l'hora amb una distància de 46,882 km. Un mes després aquesta marca va ser superada per l'estatunidenca Evelyn Stevens.

## Palmarès

* 2007
** Campiona d'Oceania en contrarellotge
* 2008
** Campiona d'Austràlia en contrarellotge
** 1a al Camberra Tour i vencedor d'una etapa
* 2009
** Campiona d'Oceania en ruta
** Campiona d'Oceania en contrarellotge
** 1a al Tour of Chongming Island - contrarellotge
* 2011
** Vencedora d'una etapa al Tour de Bright

## Referències

* ↑ «Bridie O’Donnell bate el récord de la hora». mundodeportivo.com, 22-01-2016 [Consulta: 7 març 2017].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Ciateàcies

Les ciateàcies (Cyatheaceae) són una família de falgueres arborescents de l'ordre Cyatheales, que inclou les falgueres actuals més altes que fan fins a 20 m. Apareixen fòssils en el Juràssic tardà però els gèneres moderns apareixen en el període Terciari. És la família més gran de falgueres arborescents i inclou unes 700 espècies.
Cyatheaceae i Dicksoniaceae, junt amb les famílies Metaxyaceae i Cibotiaceae són un grup monofilètic.
Les espècies de Cyatheaceae normalment tenen un sol tronc erecte amb rizoma. Les seves frondes (fulles) són molt grans unes de les més grosses del regne vegetal.

## Referències

* ↑ Korall, P., K.M. Pryer, J.S. Metzgar, H. Schneider, and D.S. Conant. 2006. Tree ferns: monophyletic groups and their relationships as revealed by four protein-coding plastid loci. Molecular Phylogenetics and Evolution 39: 830-845.
* ↑ «The number of known plants species in the world and its annual increase». Phytotaxa. Magnolia Press, 261, 3, 2016, p. 201–217. DOI: 10.11646/phytotaxa.261.3.1.
* Large, M.F. and J.E. Braggins Tree Ferns. Timber Press (2004). ISBN 0-88192-630-2

## Enllaços externs

* Tree ferns:Monophyletic groups and their relationships as revealed by four protein-coding plastid loci Arxivat 2007-09-27 a Wayback Machine.
# Erling Jensen

Erling Jensen (Skien, Telemark, 3 de juliol de 1891 – Skien, Telemark, 20 de setembre de 1973) va ser un gimnasta noruec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de bronze en el concurs per equips, sistema suec del programa de gimnàstica, com a membre de l'equip noruec.

## Referències

* ↑ «Erling Jensen Olympic Results». sports-reference.com. Arxivat de l'original el 16 de desembre 2012. [Consulta: 30 gener 2017].
# John Jackson (tirador esportiu)

John E. Jackson (Lincoln, Nebraska, 14 de febrer de 1885 - Fairfield, Iowa, 17 de juny de 1971) va ser un tirador estatunidenc que va competir a començaments del segle xx.
El 1912 va prendre part en els Jocs Olímpics d'Estocolm, on va disputar tres proves del programa de tir. Guanyà la medalla d'or en la prova de rifle militar per equips i la de bronze en la de rifle lliure, 600 metres. En la de rifle militar, 3 posicions fou 33è.

## Referències

* ↑ «John Jackson Olympic Results». sports-reference.com. Arxivat de l'original el 19 de setembre 2011. [Consulta: 21 juliol 2017].
# Henry Taber

Henry Taber (Staten Island, 10 de juny de 1860 - 6 de gener de 1936) va ser un matemàtic estatunidenc.

## Vida i obra

Taber va estudiar enginyeria mecànica a la Sheffield Scientific School de la Universitat Yale entre 1877 y 1882. En acabar, es va traslladar a Baltimore per estudiar matemàtiques a la universitat Johns Hopkins, seguint les classes de Charles Sanders Peirce i de William Edward Story. Va obtenir el doctorat el 1888, amb una tesi dirigida probablement per Story.
El curs següent va ser professor ajudant a la Johns Hopkins, però el 1889, en fundar-se la universitat de Clark i en traslladar-se a ella el seu mestre, Story, Taber també va prendre la decisió de seguir-lo. Tots dos van romandre a Clark com professors de matemàtiques fins a la seva jubilació el 1921.
La obra de Taber va ser, principalment, en teoria de les funcions, tot i que també va treballar en lògica matemàtica i en teoria de la inducció matemàtica.

## Referències

* ↑ Cooke i Rickey, 1989, p. 44.
* ↑ Pietarinen i Chevalier, 2014, p. 23.
* ↑ Cooke i Rickey, 1989, p. 45.
* ↑ Cooke i Rickey, 1989, p. 50.
* ↑ Cooke i Rickey, 1989, p. 58.
* ↑ Pietarinen i Chevalier, 2014, p. 21.

## Bibliografia

* Cooke, Roger; Rickey, V. Frederick. «W. E. Story of Hopkins and Clark». A: Peter Duren (ed.). A century of mathematics in America. Part 3 (en (anglès)). American Mathematical Society, 1989, p. 29-76. ISBN 0-8218-0136-8.
* Pietarinen, Ahti-Veikko; Chevalier, Jean Marie «The Johns Hopkins Metaphysical Club and Its Impact on the Development of the Philosophy and Methodology of Sciences in the Late 19th-Century United States» (en (anglès)). Commens Working Papers, Num. 2, 2014, pàg. 1-26. ISSN: 2342-4532.

## Enllaços externs

* «Faculty Distinctions». Clark University. [Consulta: 25 novembre 2018]. (anglès)
# Marçac (Tarn i Garona)

Marçac (en francès Marsac) és un municipi francès situat al departament de Tarn i Garona i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 193 | 234 | 217 | 234 | 219 | 198 | 199 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Henri de Marsac | PS |
| 2007-2008 | Maurice Candelon | |
| 2008- | André Auzeric | |

## Referències

* ↑ Toponímia occitana
# A casa per vacances

A casa per vacances (títol original: Home for the Holidays) és una pel·lícula estatunidenca dirigida per Jodie Foster, estrenada el 1995. Ha estat doblada al català.

## Argument

Claudia Larson arriba de mala gana al dia d'Acció de Gràcies (Thanksgiving), a Baltimore, i celebrat per milions d'americans. En aquest moment, complir amb les tradicions familiars li resulta insuportable perquè la seva vida s'ha convertit en un malson: en unes hores ha perdut el seu treball, el seu cap, el seu abric i els nervis. I a sobre la seva filla Kitt li comunica que està disposada a perdre la seva virginitat. Per afrontar aquesta reunió i la seva família, Claudia llança un SOS al seu germà Tommy. Però el que s'anuncia com un marró aportarà finalment a Claudia una alleujament inesperat.

## Repartiment

* Holly Hunter: Claudia Larson
* Robert Downey Jr.: Tommy Larson
* Anne Bancroft: Adele Larson
* Charles Durning: Henry Larson
* Dylan McDermott: Leo Fish
* Geraldine Chaplin: tia Gladys
* Steve Guttenberg: Walter Wedman
* Cynthia Stevenson: Joanne Larson Wedman
* Claire Danes: Kitt Larson
* Emily Ann Lloyd: Brittany Lace Wedman
* Zack Duhame: Walter Wedman Jr.
* Austin Pendleton: Peter Arnold
* David Strathairn: Russell Terziak
* Amy Yasbeck: Ginny Johnson Drewer
* James Lecesne: Ron Drewer

## Crítica

"Interessant sàtira costumista que va basar gran part de la seva efectivitat en el bon treball del seu elenc protagonista"

## Al voltant de la pel·lícula

* El rodatge s'ha desenvolupat a Baltimore i Los Angeles.
* Cap de setmana en família marca el començament al cinema de Shawn Hatosy.
* Robert Downey Jr. ha públicament reconegut haver consumit drogues durant el rodatge, que li van impedir rodar millor les seves escenes.

## Banda original

* Evil Ways, interpretada per Rusted Root
* Candy, interpretada per Nat King Cole
* It's Not Unusual, interpretada per Tom Jones
* Thème de Shaft, interpretada per Isaac Hayes
* Trouble in Mind, interpretada per Dinah Washington
* That's Life, composta per Kelly Gordon et Dean Kay
* Rocking Horse, interpretada per Bunny
* Puppy Love, composta per Paul Anka
* Surfin' Bird, interpretada per The Trashmen
* Halls of Montezuma
* We Gather Together
* Bicycle Built for Two
* I Wanna Be Loved by You, composta per Bert Kalmar, Herbert Stothart i Harry Ruby
* Pick Yourself Up, composta per Jerome Kern i Dorothy Fields
* Pow,interpretada per les Beastie Boys
* Free Stylin, composta per Daniel Darras et Simon Di
* The Very Thought of You, interpretada per Nat King Cole
* Piece of My Heart, interpretada per Janis Joplin

## Referències

* ↑ «A casa per vacances». esadir.cat.
* ↑ «Home for the Holidays». The New York Times.
* ↑ Morales, Fernando «A casa por vacaciones». El País.
* ↑ «trivia». ImdB.
# Aina Cid i Centelles

Aina Cid i Centelles (Amposta, 1 de setembre de 1994) és una remadora catalana.
L'any 2016, després d'obtenir la classificació olímpica al maig a Lucerna (Suïssa), ha participat juntament amb la seua companya Anna Boada en la prova de dos sense timoner en els Jocs Olímpics de Rio 2016, i ha estat diploma olímpic en ocupar el sisè lloc a la final.
Als Campionats del món, celebrats a Plòvdiv, Aina, juntament amb la seva companya de dos sense timoner, Anna Boada, va aconseguir un tercer lloc a la final de femenina absoluta, i va obtenir la Medalla de bronze, i que és la primera medalla obtinguda per un equip espanyol en un Copa del món després de dotze anys des de l'última, d'argent, al mundial d'Eton 2006. A més, aquesta era la primera medalla femenina en una prova olímpica en un Campionat Mundial en la història del rem espanyol. El juny de 2019, al costat de Virginia Díaz, va aconseguir la primera medalla d'or de la història del rem espanyol al Campionat d'Europa disputat a Lucerna (Suïssa), i l'agost del mateix any, al Campionat del món que es disputava a les poblacions austríaques de Linz i Ottensheim, s'assegurava la classificació per als Jocs Olímpics de Tòquio.

## Palmarès

* 2016: Medalla d'or a la regata de classificació olímpica de Lucerna, Suïssa: Dos sense femení (W2-)
* 2016: 6è lloc en els Jocs Olímpics a Rio de Janeiro, Brasil: Dos sense femení (W2-)
* 2017: 5è lloc al Campionat del Món de 2017 a Sarasota Estats Units: Dos sense timoner femení (W2-)
* 2018: Medalla de bronze al Campionat del Món de 2018 a Plòvdiv, Bulgària: Dos sense timoner femení (W2-)
* 2019: Medalla d'or al Campionat Europeu de Rem de 2019 a Lucerna, Suïssa: Dos sense timoner femení (W2-)

## Referències

* ↑ «Aina Cid i Centelles». Enciclopèdia de l'esport català. Barcelona: Grup Enciclopèdia Catalana.
* 1 2 «Cid y Boada, sexto puesto» (en castellà). Marca.com, 12-08-2016. [Consulta: 12 agost 2016].
* 1 2 «Aina Cid i Anna Boada, a la final de dos sense timoner al Mundial de rem». CCMA. Corporació Catalana de Mitjans Audiovisuals, 13-09-2018. [Consulta: 8 juliol 2020].
* ↑ «Aina Cid y Anna Boada logran una histórica medalla de bronce en el Mundial de Remo» (en castellà). Federemo.org. Arxivat de l'original el 2020-08-25. [Consulta: 15 setembre 2018].
* ↑ «L'ampostina Aina Cid, medalla d'or en dos sense timoner». Imagina Ràdio, 03-06-2019. [Consulta: 8 juliol 2020].
* ↑ «L'ampostina Aina Cid i Virginia Díaz, quintes del Món en el dos sense timoner». Ebredigital.cat, 31-08-2019. [Consulta: 8 juliol 2020].
* ↑ InsertNet.com. «Club Nàutic Amposta» (en castellà). Arxivat de l'original el 2017-08-11. [Consulta: 11 agost 2017].

## Enllaços externs

* Fitxa d'Aina Cid i Centelles a la web de la FISA
# Balseros

Balseros és un documental català codirigit per Carles Bosch i Josep Maria Domènech. El reportatge relata les experiències de diversos balseros cubans, Es va començar a rodar l'estiu de 1994 i es va estrenar el 2002.

## Premis i nominacions

* Premi al millor documental sobre tema latinoamericà d'un director no latinoamericà al Festival del Nuevo Cine Latinoamericano de l'Havana de 2002.
* Candidatura al Premi Goya 2002 al millor documental.
* Festival de Cine de Sundance 2003.
* Nominada per l'Acadèmia a l'Oscar al Millor documental el 2004.
* Emmy a la millor fotografia: Josep Maria Domènech el 2005

## Referències

* ↑ 324cat. «"Balseros" es queda en la nominació i no obté l'Oscar com a millor llargmetratge documental», 01-03-2004. [Consulta: 10 febrer 2022].

## Bibliografia

* Pere Cornellas. Balseros (2002) de Carles Bosch i Josep M. Domènech. Sabadell: 2004. Quadern de les idees, les arts i les lletres, número 145, pàgina 71.
# La frontera (pel·lícula)

La frontera és una pel·lícula hispano-xilena del director xilè Ricardo Larraín, estrenada en 1991 i protagonitzada per Patricio Contreras i Gloria Laso. El director pretenia simbolitzar la recerca del consens a Xile després de la dictadura d'Augusto Pinochet. La pel·lícula també fou seleccionada per representar Xile a l'Oscar a la millor pel·lícula de parla no anglesa a la 64a cerimònia dels Oscars, però finalment no fou seleccionada.

## Sinopsi

Durant els últims anys de dictadura militar a Xile, Ramiro Orellana és condemnat a relegament, un exili dins del seu propi país. Arriba a la zona de La Frontera, límit històric entre els maputxes i la colonització espanyola. Ramiro descobrirà una nova dimensió de la vida, que el farà travessar les seves pròpies fronteres interiors...

## Repartiment

* Patricio Contreras Ramiro Orellana.
* Gloria Laso - Maite.
* Alonso Venegas - Delegado.
* Sergio Schmied - Secretario.
* Aldo Bernales - Xofer.
* Héctor Noguera - Padre Patricio.
* Patricio Bunster - Don Ignacio.
* Aníbal Reyna - Detective robusto.
* Sergio Hernández - Detective delgado.
* Elsa Poblete - Laura.
* Sergio Madrid - Gutiérrez.
* Joaquín Velasco - Hernán.
* Griselda Núñez - Sra. Hilda.
* Raqual Curilem - Amo del Bar.

## Premis

* Premis Goya (1991) - Millor pel·lícula estrangera de parla hispana
* Ós de Plata per un èxit destacat al 42è Festival Internacional de Cinema de Berlín.

## Localització rodatge

* Puerto Saavedra
* Nehuentue
* Carahue

## Referències

* ↑ Ricardo Larraín: "La película 'La frontera', es un símbolo de la búsqueda del consenso en Chile", El País, 9 de març de 1992
* ↑ Margaret Herrick Library, Academy of Motion Picture Arts and Sciences
* ↑ La fronteraal web dels Premis Goya
* ↑ «Berlinale: 1992 Prize Winners». berlinale.de. Arxivat de l'original el 2013-10-15. [Consulta: 24 maig 2011].

## Enllaços externs

* Fitxa de "La Frontera" a MundoChileno.com
* Ricardo Larraín en la frontera de Carlos Franz
* 'COLÓN CINEMA' PROYECTA ‘LA FRONTERA’, DE RICARDO LARRAÍN, UN SÍMBOLO DE LA CULTURA CINEMATOGRÁFICA CHILENA, Casa COlón, 25 de febrer de 2019
Goya a la millor pel·lícula iberoamericana :
# El testament d'Amèlia

El testament d'Amèlia és una balada tradicional catalana.
Ens relata la història d'una noia que és enverinada per la seva mare per interessos amorosos, ja que aquesta en festejava d'amagat l'estimat de la filla. Tot i que és una cançó tradicional catalana ha tingut ressò en altres països d'Europa, com França. Per aquest motiu n'existeixen altres versions.
És universalment coneguda com la primera part de les Cançons Populars Catalanes de Miquel Llobet. L'arranjament en re menor de Llobet s'ha convertit en la versió clàssica acceptada per a aquesta peça. Ha estat enregistrada per Llobet i una munió de guitarristes de renom.

## Anàlisi

* Autors: Cançó popular catalana
* Mètrica: ternària composta
* Compàs: 9/8 (u/t negra amb punt, u/c rodona amb corxera
* Començament: acèfal
* Final: masculí
* Tonalitat: la menor
* Estructura: AA' (4 compassos)

## Referències

* ↑ Rebés, Salvador; Verdaguer, Jacint. Cançons tradicionals catalanes recollides per Jacint Verdaguer i acompanyades amb enregistraments del GRFO. L'Abadia de Montserrat, 2002, p.47. ISBN 8484154394.
* ↑ Herrera, Francisco. Enciclopedia de la Guitarra: biografias, danzas, historia, organología, técnica (L-Q), p.48.

## Enllaços externs

* Bruno Giuffredi plays El testament d'Amelia by Miguel Llobet: http://www.youtube.com/watch?v=FfeDW7wgyCE
* http://video.aol.com/video-detail/el-testament-damelia-by-miquel-llobet-arne-svindland/1140880346